ઇન્ટરનેશનલ ડેસ્કઃ મેગખુટ વાવાઝોડું ફિલિપાઇન્સ તરફ આગળ વધી રહ્યું છે. કેટેગરી-5ના વાવાઝોડાંને ધ્યાનમાં રાખીને અહીંની ઓથોરિટીએ ગઇકાલે ગુરૂવારે ચેતવણી જાહેરા કરી હતી કે, આ વાવાઝોડું 2013માં આવેલા વાવાઝોડાંની જેમ જ વિનાશકારી થઇ શકે છે. વર્ષ 2013માં આવેલા વાવાઝોડાંમાં 6 હજારથી વધુ લોકોનાં મોત થયા હતા. નેશનલ ડિઝાસ્ટર રિસ્ક રિડક્શન મેનેજમેન્ટ કાઉન્સિલ (એનડીઆરઆરએમસી)ના મેનેજિંગ ડાયરેક્ટર રિકાડરે જલાડે કહ્યું કે, સરકારી ઓફિસો ગંભીર પરિસ્થિતિ માટે તૈયારીઓ કરી રહી છે.